CELEX: 62021TN0731
Language: hr
Date: 2021-11-16 00:00:00
Title: Predmet T-731/21: Tužba podnesena 16. studenoga 2021. – Společnost pro eHealth databáze/Komisija

24.1.2022   
            
            
               HR
            
            
               Službeni list Europske unije
            
            
               C 37/43
            
         
      Tužba podnesena 16. studenoga 2021. – Společnost pro eHealth databáze/Komisija
      (Predmet T-731/21)
      (2022/C 37/57)
      Jezik postupka: češki
      
         Stranke
      
      
         Tužitelj: Společnost pro eHealth databáze, a.s (Prag, Češka Republika) (zastupnik: P. Konečný, odvjetnik)
      
         Tuženik: Europska Komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Komisije C(2021) 6597 od 2. rujna 2021.,
               
            
                  —
               
               
                  tuženiku naloži snošenje vlastitih troškova kao i tužiteljevih troškova nastalih u okviru ovog postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se odnosi na načelo zabrane retroaktivnosti i nepravilnu primjenu strožih uvjeta povezanih sa sudjelovanjem u projektu.
                  
                              —
                           
                           
                              Tužitelj tvrdi da se tuženik ne može pozivati na obveze koje proizlaze iz neobvezujućeg dokumenta, kada ugovorne strane nisu znale za njegovo postojanje i nikada nisu pristale na njegovu primjenu.
                           
                        
                              —
                           
                           
                              Potom tužitelj tvrdi da se tuženik poziva na obveze koje proizlaze iz tog neobvezujućeg dokumenta suprotno predmetnom sporazumu o dodjeli bespovratnih sredstava.
                           
                        
                              —
                           
                           
                              Istovremeno tužitelj tvrdi da je tuženik povrijedio načelo zabrane retroaktivnosti, time što se pozivao na primjenu strožih formalnih zahtjeva koji proizlaze iz dokumenta sačinjenog nakon potpisivanja sporazuma o dodjeli bespovratnih sredstava.
                           
                        
            
                  2.
               
               
                  Drugi tužbeni razlog, koji se odnosi na povredu načela zakonitosti pravnih akata zbog neuzimanja u obzir podnesenih dokaza.
                  
                              —
                           
                           
                              Tužitelj tvrdi da tuženik u konačnom izvješću o provedenoj financijskoj reviziji nije uzeo u obzir dokaze koje je on podnio, iako je to bio obvezan učiniti, čime je povrijedio načelo zakonitosti pravnih akata.
                           
                        
                              —
                           
                           
                              Usto, tužitelj tvrdi da su podneseni dokazi priloženi na zahtjev revizora.
                           
                        
            
                  3.
               
               
                  Treći tužbeni razlog, koji se odnosi na povredu načela zakonitosti pravnih akata zbog pogreške u izračunu.
                  
                              —
                           
                           
                              Tužitelj tvrdi da je tuženik počinio pogrešku prilikom utvrđivanja iznosa na temelju kojeg je izračunat iznos koji tužitelj mora vratiti tuženiku.
                           
                        
                              —
                           
                           
                              Tužitelj prigovara da bi, u slučaju da vrati iznos koji je izračunao tuženik, proveo povrat iznosa koji nikad nije ni primio na raspolaganje, tako da bi tuženiku vratio znatno viši iznos.
                           
                        
            
                  4.
               
               
                  Četvrti tužbeni razlog, koji se odnosi na povredu načela proporcionalnosti.
                  
                              —
                           
                           
                              Tužitelj tvrdi da mu je trebalo priznati povrat troškova osoblja najmanje u visini prosječnih plaća radnika zaposlenih u razdoblju od 2008. do 2011. u informatičkim poduzećima u Češkoj Republici. Tužitelj smatra da nepriznavanje tog povrata troškova predstavlja tuženikovo ponašanje koje je nepravedno i neproporcionalno.